Diari Oficial de la Generalitat Valenciana


Sumari del DOGV 5711, del 26-02-2008 (2008/2354)

RESOLUCIÓ de 21 de febrer de 2008, de la Conselleria d'Agricultura, Pesca i Alimentació, per la qual es convoquen, per a l'exercici 2008, i es publiquen les línies de subvencions i l'import global màxim que financen les ajudes per a la revaloració, promoció i millora en el marc de la qualitat regulades per l'Orde d'11 de gener de 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5711

Data del DOGV
:   26-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2354


Data del document
:   21-02-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * institució pública
    * empresa privada
    * indústria agroalimentària
    * marca comercial
    * denominació d'origen
    * agrupació de productors agraris
    * promoció comercial
    * suport econòmic
    * qualitat del producte
    * ajuda pública

RESOLUCIÓ de 21 de febrer de 2008, de la Conselleria d'Agricultura, Pesca i Alimentació, per la qual es convoquen, per a l'exercici 2008, i es publiquen les línies de subvencions i l'import global màxim que financen les ajudes per a la revaloració, promoció i millora en el marc de la qualitat regulades per l'Orde d'11 de gener de 2008. [2008/2354]  
En l'Orde d'11 de gener de 2008, de la conselleria d'Agricultura, Pesca i Alimentació, per la qual es regulen les ajudes per a la revaloració, promoció i millora en el marc de la qualitat, es regulen les bases per a la concessió d'estes ajudes, un règim d'ajudes notificat a la Comissió Europea com a ajuda N788/2006 i autoritzat per mitjà d'una decisió positiva C(2007)2546, de 8 de juny de 2007.  
Basant-se en això, resolc:  
Primer  
El termini de presentació de les sol·licituds d'ajudes per a la revaloració, promoció i millora en el marc de la qualitat per a l'exercici 2008, concedides d'acord amb les bases establides en l'Orde d'11 de gener de 2008, finalitza el 31 de març de 2008.   
Segon  
Estes ajudes es finançaran a càrrec dels programes següents: programa 714.60, línia T1690000, «Promoció de la qualitat agroalimentària», dotada amb 1.725.447,52 euros; i programa 762.20, línies T6124000, «Millorar la comercialització dels productes agroalimentaris de la Comunitat Valenciana», dotada amb 2.667.545,36 euros, i T6165000, «Promoció de la competitivitat de mercats», dotada amb 555.000 euros, d'acord amb la Llei 15/2007, de 27 de desembre, de la Generalitat, de Pressupostos per a l'exercici 2008.  
Tercer  
L'import global màxim per a l'exercici 2008 destinat a les ajudes esmentades és de 4.947.992,88 euros.  
Quart  
Les sol·licituds seran resoltes per la directora general de Comercialització, per delegació de la consellera d'Agricultura, Pesca i Alimentació.  
Cinqué   
El termini de justificació de la despesa s'establix fins al 31 d'octubre de 2008, llevat que es determine un termini distint en la resolució de la concessió de l'ajuda.  
Sisé   
Contra esta resolució, que posa fi a la via administrativa, es podrà interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el DOCV, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos.   
València, 21 de febrer de 2008.- La consellera d'Agricultura, Pesca i Alimentació: Maritina Hernández Miñana.